CELEX: 32012D0208
Language: mt
Date: 2012-04-20 00:00:00
Title: 2012/208/UE: Deċiżjoni ta’ Implimentazzjoni tal-Kummissjoni tal- 20 ta’ April 2012 li temenda d-Deċiżjoni ta’ Implimentazzjoni 2011/861/UE dwar deroga temporanja mir-regoli tal-oriġini stipulati fl-Anness II tar-Regolament tal-Kunsill (KE) Nru 1528/2007 biex titqies is-sitwazzjoni speċjali li hemm fil-Kenja fir-rigward tal-flettijiet tat-tonn (notifikata bid-dokument numru C(2012) 2463)

24.4.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 110/39
            
         DEĊIŻJONI TA’ IMPLIMENTAZZJONI TAL-KUMMISSJONI
   tal-20 ta’ April 2012
   li temenda d-Deċiżjoni ta’ Implimentazzjoni 2011/861/UE dwar deroga temporanja mir-regoli tal-oriġini stipulati fl-Anness II tar-Regolament tal-Kunsill (KE) Nru 1528/2007 biex titqies is-sitwazzjoni speċjali li hemm fil-Kenja fir-rigward tal-flettijiet tat-tonn
   (notifikata bid-dokument numru C(2012) 2463)
   (2012/208/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1528/2007 tal-20 ta’ Diċembru 2007 li japplika l-arranġamenti għal prodotti li joriġinaw f’ċerti stati li huma parti mill-Grupp ta’ Stati Afrikani, tal-Karibew u tal-Paċifiku (AKP) previsti fi ftehimiet li jistabbilixxu, jew li jwasslu biex jiġu stabbiliti, Ftehimiet ta’ Sħubija Ekonomika (1), u b’mod partikolari l-Artikolu 36(4) tal-Anness II tiegħu,
   Billi:
   
               (1)
            
            
               Fit-19 ta’ Diċembru 2011 il-Kummissjoni adottat id-Deċiżjoni ta’ Implimentazzjoni 2011/861/UE (2) li tagħti deroga temporanja mir-regoli ta’ oriġini stipulati fl-Anness II tar-Regolament (KE) Nru 1528/2007 biex titqies is-sitwazzjoni speċjali tal-Kenja fir-rigward ta’ flettijiet tat-tonn.
            
         
               (2)
            
            
               Fl-1 ta’ Diċembru 2011, b’konformità mal-Artikolu 36 tal-Anness II tar-Regolament (KE) Nru 1528/2007, il-Kenja talbet deroga ġdida mir-regoli tal-oriġini stabbiliti f’dak l-Anness. Fis-16 ta’ Jannar 2012, il-Kenja ppreżentat informazzjoni addizzjonali mat-talba li għamlet. Skont l-informazzjoni provduta mill-Kenja l-qbid tat-tonn nej tal-oriġini kien baxx iktar mis-soltu anke meta mqabbel mal-varjazzjonijiet normali tal-istaġun li wassal għal tnaqqis fil-produzzjoni tal-flettijiet tat-tonn. Barra minn hekk, il-Kenja ġibdet l-attenzjoni tar-riskju involut minħabba l-piraterija waqt il-forniment tat-tonn nej. Din is-sitwazzjoni anormali għadha twassal biex ikun impossibbli li l-Kenja tikkonforma mar-regoli tal-oriġini stipulati fl-Anness II għar-Regolament (KE) Nru 1528/2007 matul perjodu partikolari. Deroga pduda għandha tingħata b’effett mill-1 ta’ Jannar 2012.
            
         
               (3)
            
            
               Id-Deċiżjoni ta’ Implimentazzjoni 2011/861/UE kienet tapplika sal-31 ta’ Diċembru 2011. Jeħtieġ li tiġi żgurata l-kontinwità tal-importazzjonijiet mill-pajjiżi tal-AKP lejn l-Unjoni kif ukoll tranżizzjoni bla problemi għall-Ftehim Interim ta’ Sħubija Ekonomika bejn il-Komunità tal-Afrika tal-Lvant bħala parti u l-Komunità Ewropea u l-Istati Membri tagħha bħala l-parti l-oħra (“Ftehim Interim ta’ Sħubija Ekonomika EAC-UE”). Id-Deċiżjoni ta' Implimentazzjoni 2011/861/UE għandha għaldaqstant tiġi estiża mill-1 ta’ Jannar 2012 sal-31 ta’ Diċembru 2013.
            
         
               (4)
            
            
               Ma jkunx xieraq li jingħataw derogi skont l-Artikolu 36 tal-Anness II tar-Regolament (KE) Nru 1528/2007 li jaqbżu l-kwota annwali mogħtija lill-Komunità tal-Afrika tal-Lvant taħt il-Ftehim Interim ta’ Sħubija Ekonomika EAC-UE. L-ammonti ta’ kwota għall-2012 u l-2013 għandhom għalhekk jiġu ffissati għal 2 000 tunnellata ta’ flettijiet tat-tonn fis-sena.
            
         
               (5)
            
            
               Fl-interess taċ-ċarezza, huwa adatt li jiġi stipulat b’mod espliċitu li l-uniċi materjali mhux ta’ oriġini li jistgħu jintużaw fil-manifattura ta’ flettijiet tat-tonn taħt kodiċi NM 1604 14 16 għandhom ikunu tonn taħt l-Intestaturi HS 0302 jew 0303, sabiex il-flettijiet tat-tonn jibbenefikaw mid-deroga.
            
         
               (6)
            
            
               Id-Deċiżjoni ta’ Implimentazzjoni 2011/861/UE għandha għalhekk tiġi emendata skont dan.
            
         
               (7)
            
            
               Il-miżuri previsti f’din id-Deċiżjoni jikkonformaw mal-opinjoni tal-Kumitat tal-Kodiċi Doganali,
            
         ADOTTAT DIN ID-DEĊIŻJONI:
   Artikolu 1
   Id-Deċiżjoni ta’ Implimentazzjoni 2011/861/UE, hija emendata kif ġej:
   
               (1)
            
            
               L-Artikolu 1 għandu jiġi sostitwit b’dan li ġej:
               “Artikolu 1
               B’deroga mill-Anness II għar-Regolament (KE) Nru 1528/2007 u skont l-Artikolu 36(1)(a) ta’ dak l-Anness, il-flettijiet tat-tonn taħt il-kodiċi NM 1604 14 16 manifatturati minn tonn mhux ta’ oriġini taħt l-Intestaturi HS 0302 jew 0303 għandhom jitqiesu bħala li oriġinaw mill-Kenja skont it-termini stipulati fl-Artikoli 2 sa 5 ta’ din id-Deċiżjoni.”
            
         
               (2)
            
            
               L-Artikolu 2 għandu jiġi sostitwit b’dan li ġej:
               “Artikolu 2
               Id-deroga prevista fl-Artikolu 1 għandha tapplika għall-prodotti u l-kwantitajiet stabbiliti fl-Anness li huma dikjarati għaċ-ċirkolazzjoni ħielsa fl-Unjoni mill-Kenja matul il-perjodu mill-1 ta’ Jannar 2012 sal-31 ta’ Diċembru 2013.”
            
         
               (3)
            
            
               L-Artikolu 6 għandu jiġi sostitwit b’dan li ġej:
               “Artikolu 6
               Din id-Deċiżjoni għandha tapplika mill-1 ta’ Jannar 2012 sal-31 ta’ Diċembru 2013.”
            
         
               (4)
            
            
               L-Anness jinbidel bit-test stabbilit fl-Anness għal din id-Deċiżjoni.
            
         Artikolu 2
   Din id-Deċiżjoni għandha tapplika mill-1 ta’ Jannar 2012.
   Artikolu 3
   Din id-Deċiżjoni hija indirizzata lill-Istati Membri.
   
      Magħmul fi Brussell, l-20 ta’ April 2012.
      
         
            Għall-Kummissjoni
         
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 348, 31.12.2007, p. 1.
   
      (2)  ĠU L 338, 21.12.2011, p. 61.
   
      ANNESS
      
         
            “ANNESS
            
                        Nru tal-Ordni.
                     
                     
                        Kodiċi tan-NM
                     
                     
                        Deskrizzjoni tal-prodotti
                     
                     
                        Perjodi
                     
                     
                        Kwantitajiet
                     
                  
                        09.1667
                     
                     
                        1604 14 16 
                     
                     
                        Flettijiet tat-tonn
                     
                     
                        1.1.2011 sal-31.12.2011
                     
                     
                        2 000  tunnellata
                     
                  
                        1.1.2012 sal-31.12.2012
                     
                     
                        2 000  tunnellata
                     
                  
                        1.1.2013 sal-31.12.2013
                     
                     
                        2 000  tunnellata”